
Z A P I S N I K
6. sjednice Vijeća Mjesnog odbora Poljanice,

održane 24. studenog 2021.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.


Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora.

Vijeće jednoglasno prihvaća tekst zapisnika 5. sjednice Vijeća, održane dana 27. listopada 2021.
Predsjednica predlaže dopunu dnevnog reda i to:

a) Zahtjev za povremeno korištenje prostora mjesne samouprave, Dubrava 203 – donošenje zaključka
b) Potreba obavljanja poslova domara u objektu mjesne samouprave – donošenje zaključka
Na prijedlog predsjednice, Vijeće prihvaća dopunu te jednoglasno utvrđuje:
D N E V N I   R E D

1. Prijedlog Zaključka o izmjeni Financijskog plana Mjesnog odbora Poljanice za 2021. - donošenje zaključka;
2. Prijedlog za iscrtavanja pješačkog prijelaza u Božjakovinskoj ulici – donošenje zaključka;
3. Prijedlog za sanaciju betonskih kocki ispred Dječjeg vrtića Medo Brundo – donošenje zaključka;
4. Zahtjev za povremeno korištenje prostora mjesne samouprave, Dubrava 203 – donošenje zaključka;
5. Potreba obavljanja poslova domara u objektu mjesne samouprave – donošenje zaključka;
6. Pitanja, prijedlozi i obavijesti
Ad 1. 
Prijedlog Zaključka o izmjeni Financijskog plana Mjesnog odbora Poljanice za 2021
Vijećnici su raspravili prijedlog Zaključka o izmjeni Financijskog plana Mjesnog odbora Poljanice za 2021. godinu.
Vijeće jednoglasno donosi
ZAKLJUČAK
O izmjeni Financijskog plana Mjesnog odbora Poljanice za 2021.

Zaključak o izmjeni Financijskog plana nalazi se u privitku ovog zapisnika i sastavni je dio istoga.

Ad 2. Prijedlog za iscrtavanja pješačkog prijelaza u Božjakovinskoj ulici
Vijećnik g. Ladislav Plantić iznio je zahtjev stanovnika ulice 9. Novoselski odvojak da se u Božjakovinskoj ulici iscrta pješački prijelaz (smjer istok – zapad) između kućnog broja 31a i kućnog broja 33. Pješački prijelaz je nužno potreban iz razloga što na tom dijelu Božjakovinske ulice djeca prelaze istu na putu u školu A.B. Šimić, a najbliži pješački prijelaz lociran je 200 metara dalje u suprotnom smjeru ( križanje Božjakovinske i ulice 3. Poljanice ).
Vijeće jednoglasno donosi

ZAKLJUČAK

I/ Podržava se zahtjev stanovnika ulice 9. Novoselski odvojak te se predlaže obilježavanje pješačkog prijelaza u Božjakovinskoj ulici između kbr.31a i kbr.33 (smjer istok-zapad).

II/ Gore navedeno predlaže se radi sigurnosti prolaska školske djece koja pohađaju Osnovnu školu A.B. Šimića, budući se najbliži pješački prijelaz nalazi 200 metara dalje (križanje Božjakovinske ulice i Ulice 3. Poljanice). 
Ad 3. Prijedlog za sanaciju  betonskih kocki ispred Dječjeg vrtića Medo Brundo 
Nakon terenskog izvida na lokaciji ulice Klin ispred DV Medo Brundo, utvrđeno je oštećenje betonskih kocki oko klupa (dio kocki nedostaje), te na osnovu uočenih oštećenja
Vijeće jednoglasno donosi 

ZAKLJUČAK
Predlaže se sanacija oštećenja i dopuna betonskih kocki koje se nalaze uz klupe na nogostupu u ulici Klin, ispred Dječjeg vrtića Medo Brundo, u neposrednoj blizini autobusnog stajališta.
Ad 4. Zahtjev za povremeno korištenje prostora mjesne samouprave, Dubrava 203
Udruga Stara Rijeka i okolica podnijela je zahtjev za povremeno korištenje prostora mjesne samouprave u terminu svaki prvi ponedjeljak u mjesecu od 16,30 – 20,00 sati. Obzirom je za dio zatraženog termina izdano odobrenje drugim korisnicima, nakon provedene rasprave, 

Vijeće jednoglasno donosi 
ZAKLJUČAK
I. Odobrava se povremeno korištenje prostora u objektu mjesne samouprave Poljanice, Dubrava 203 – Udruzi Stara Rijeka i okolica. 

II. Prostor će se koristiti svaki prvi ponedjeljak u mjesecu od 16,00 do 19,30 sati, bez naknade.

Ad. 5.
Potreba obavljanja poslova domara u objektu mjesne samouprave
Predsjednica je sa vijećnicima raspravila o načinu rješavanja skrbi o prostoru objekta Mjesne samouprave Poljanice 
Vijeće jednoglasno donosi

ZAKLJUČAK

I. Smatra se neophodnim da poslove nadzora nad stanjem i korištenjem prostora objekta Mjesnog odbora Poljanice i dalje vrši domar, jer bi prema mišljenju Vijeća, u slučaju ukidanju  istoga, došlo do problema u održavanju, što bi prouzročila veće troškove od troška naknade domaru.

II. Zbog svakodnevnog korištenja prostora u objektu mjesne samouprave od strane članova Vijeća Mjesnog odbora, raznih udruga, političkih stranaka ili samih građana potrebna je stalna prisutnost odgovorne osobe (domara), radi brige o objektu, što članovi Vijeća nisu u mogućnosti. 

III. Prostorije Mjesne samouprave imaju popunjene termine od ponedjeljka do petka, i to cijele dane te, također, proslave i zabave subotama i nedjeljama što podrazumijeva da je neophodno održavati i provjeravati čistoću dvorane, uredskog prostora, sanitarnog čvora, skladišnog prostora i prostora kuhinje zbog velikog broja korisnika. Također, potrebno je otključati i nakon korištenja, zaključati prostorije. 
IV. Mjesna samouprava je samostojeći objekt sa dvorištem koje je potrebno uređivati i održavati (košnja trave, održavanje klupa i stolova, sezonsko čišćenje lišća, snijega i leda)

V. Briga o sistemu grijanja i hlađenja (reguliranje, paljenje, isključivanje) što zahtijeva određena znanja i vještine te redovitu provjeru i kontakt sa službama koje isto održavaju

VI. Razni popravci koji, isto tako, podrazumijevaju određena znanja i vještine.

VII. Predlaže se da poslove domara od 01. siječnja 2022. i nadalje obavlja gosp. Mladen Nađ.          
Ad 5. Pitanja, prijedlozi i obavijesti.

Predsjednica je izvijestila članove Vijeća da će vezano za ranije donesene zaključke Vijeća od Gradskog ureda za mjesnu samoupravu tražiti slanje požurnica i to za:
a) Sanacija asfalta na požarnom putu u 5. poljanicama od k.br. 20 do k.br. 24 
b) Sanacija udarnih rupa i prilaza parkiralištu u ulici 6. Poljanice kod k.br. 2
c) Postavljanje stupova javne rasvjete na području Mjesnog odbora Poljanice – ulica 3. Poljanice od Božjakovinske ulice u smjeru istoka , južna strana nogostupa (put prema školi AB Šimić)
KLASA: 026-02/21-002/2088
URBROJ: 251-06-11-513-21-2
Dovršeno u 19,00  sati
U Zagrebu, 24. studeni 2021.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
